**PRESSEMEDDELELSE  
Pigespejderne vil give flere piger våde hænder og mudder i ansigtet**

**Frisk luft og fællesskab er på programmet, når De grønne pigespejdere i [indsæt by] inviterer alle piger i 0.-3. klasse med til en plaskvåd eftermiddag, hvor pigerne skal undersøge og lege med vand.**

Frys din egen is, lav en vand-vulkan og fisk efter havets dyr fra en rutsjebane. Det er nogle af de ting, De grønne pigespejdere i [indsæt by] inviterer til, når de [indsæt dag, dato og tid] holder åbent hus for piger i 0.-3. klasse. For pigerne skal have flere oplevelser i naturen, hvis det står til De grønne pigespejdere.

”Det kan noget helt særligt, når vi er i naturen. Vi har uforudsigeligheden i vejret, som får os til at tænke i alternative løsninger, vi mærker vinden i håret, vi snuser og smager. På samme tid pirrer det vores kreativitet og nysgerrighed, fordi der ikke er faste rammer eller en bestemt måde vi skal være på,” fortæller [indsæt fulde navn på leder], der er spejderleder hos De grønne pigespejdere i [indsæt by].

På dagen vil deltagerne blive mødt af både erfarne spejderledere og unge pigespejdere, der har forberedt et spejderløb til fire verdenshjørner, hvor pigerne skal undersøge, eksperimentere og lege med vand. Deltagerne får også mulighed for at træne deres mod, når de skal smage på madvarer med bind for øjnene.

”Det er selvfølgelig en sjov aktivitet, men vi gør det også fordi vi vil vise pigerne, at hvis man vover pelsen en smule kan det give fantastiske oplevelser,” siger [indsæt fulde navn på en anden leder i gruppen], der også er spejderleder i gruppen.

**Snus til spejderlivet**

Som pigespejder finder du hurtigt ud af, at man kan være ude i al slags vejr, så længe man er ordentligt klædt på. Men du får også venskaber for livet, færdigheder i friluftsliv og får i det hele taget lov til at prøve kræfter med en masse sjove og anderledes aktiviteter.

”Vi håber, at vi med dagen kan vise nye piger, hvad det egentlig går ud på at være pigespejder. Og som spejder, så er vi altså mere til action end flotte ord, derfor vil vi hundrede gange hellere vise, hvad vi laver end holde et foredrag om det,” siger [indsæt navn på samme leder som før] med et glimt i øjet.

Nye pigespejdere er altid velkomne. Kontakt [ledernavn] på [telefonnummer] eller [emailadresse] eller læs mere om De grønne pigespejdere på [www.pigespejder.dk](http://www.pigespejder.dk/)

|  |
| --- |
| **Om De grønne pigespejdere:**   * I uge 17 inviterer alle lokale pigespejdergrupper til åbent hus med spejderløb, hvor deltagerne blandt andet skal lyn-fryse deres egen is, få en danskvand til at eksplodere og fiske efter havets dyr fra en rutsjebane * De grønne pigespejdere er det eneste spejderkorps i Danmark som udelukkende er for piger og kvinder * De grønne pigespejdere har 120 lokale spejdergrupper fordelt over hele landet * Der er åbent for nye medlemmer i alle spejdergrupper * Find nærmeste spejdergruppe på pigespejder.dk/find-spejdergruppe |